Nitrist
OBS: 
Mulig mesterverk - langt over hodet på denne anmelder, i tilfelle. 

HANDLER OM: 
En mystisk ung mann vender hjem til landsbyen ved deltaet. 
Hans - for ham - ukjente søster flytter med ham ut på en øde øy, der de vil byge sitt paradis. 
Men landsbyboerne unner ingen lykke. 
For noen. 

DOM: 
Jeg har sett noe triste filmer i mitt liv. 
Denne er muligens den tristeste av de triste. 
Faktisk: 
Fjetrende trist. 

På den annen side: 
Den er vakker, den er faretruende, den er så ettertrykkelig tolkningsmulig i sin tilsynelatende ureflekterte tomhet, at den muligens er hjerne- og hjerteføde for den ytterst filmatisk viderekommende. 
Kanskje. 
